इस बीच इसमें बहुत-सी सहायक नदियां, जैसे सोन, गंडक, घाघरा, कोसी आदि मिल जाती हैं।
इसके बाद वह काशी (वाराणसी) में गंगा वह शिव के चरणों में पहुंचकर एक वक्र रेखा में मुड़कर मीरजापुर, पटना, भागलपुर होते हुए पाकुर पहुंच जाती। इस बीच इसमें बहुत-सी सहायक नदियां, जैसे सोन, गंडक, घाघरा, कोसी आदि मिल जाती हैं। भागलपुर में राजमहल की पहाड़ियों से यह दक्षिणवर्ती होते हुए पश्चिम बंगाल में पहुंचती है। यहां वह मुर्शिदाबाद जिले के गिरिया स्थान के पास दो शाखाओं में विभाजित हो जाती है। पहली शाखा को भागीरथी और दूसरी को पद्मा कहते हैं। भागीरथी नदी गिरिया से दक्षिण की ओर बहने लगती है जबकि पद्मा नदी दक्षिण-पूर्व की ओर बहती फरक्का बैराज से छनते हुई बंगला देश में प्रवेश करती है। मुर्शिदाबाद शहर से हुगली शहर तक गंगा का नाम भागीरथी नदी तथा हुगली शहर से मुहाने तक गंगा का नाम हुगली नदी है। दोनों ही भाग अंतत: बंगाल की खाड़ी में लीन हो जाते हैं।